Ένωση Ποδοσφαιρικών Σωματείων Φθιώτιδας

Η **Ένωση Ποδοσφαιρικών Σωματείων Φθιώτιδας** (**Ε.Π.Σ.Φ.**) είναι το όργανο διοίκησης του ποδοσφαίρου στον Νομό Φθιώτιδας. Εδρεύει στη Λαμία και είναι μέλος της Ελληνικής Ποδοσφαιρικής Ομοσπονδίας (Ε.Π.Ο.). Είναι υπεύθυνη για τη διεξαγωγή του τοπικού πρωταθλήματος και του κυπέλλου, όπως και των πρωταθλημάτων εφήβων και παίδων. Συντονίζει επίσης τις δραστηριότητες των μικτών ομάδων νέων και παίδων, οι οποίες εκπροσωπούν το νομό σε εθνικό.

## Ιστορία
Ποδόσφαιρο στη Φθιώτιδα παιζόταν από τα μέσα της δεκαετίας του 1920. Από το 1930 έως και το 1940 κυριαρχούσε ο Ολυμπιακός Λαμίας, με συνεχείς κατακτήσεις άτυπων τίτλων. Επίσης, η ίδια κατάσταση επικράτησε και μετά την καθιέρωση της επίσημης διοργάνωσης πρωταθλήματος. Προηγουμένως, από το 1929-30 έως και το 1950-51, διεξήχθησαν έξι ακόμη ανεπίσημες διοργανώσεις με πιο χαρακτηριστική αυτή του 1947, όταν ο *Εθνικός Λαμίας*, επικρατώντας στις 23 Μαΐου με σκορ 5-0 της Παλλαμιακής, χρίσθηκε πρωταθλητής Φθιώτιδας.

Το 1951 ιδρύθηκε η «Ένωση Ποδοσφαιρικών Σωματείων Φθιωτιδοφωκίδας», που από το 1974 περιέλαβε στη σύνθεσή της και τους συλλόγους της Ευρυτανίας. Στις αρχές όμως της επόμενης δεκαετίας η Ένωση είχε επιβαρυνθεί με έναν τόσο μεγάλο αριθμό σωματείων τριών ολόκληρων Νομών, με αποτέλεσμα η λειτουργία της να έχει καταστεί προβληματική. Χαρακτηριστικό ήταν πως στην Α΄ Κατηγορία υπήρχαν δυο όμιλοι (Βορρά και Νότου), στη Β΄ Κατηγορία έφτασαν να υπάρχουν τέσσερις όμιλοι και στη Γ΄ Κατηγορία δέκα όμιλοι. Η ανάγκη διαχωρισμού έγινε τότε επιτακτική και το 1984 (ενώ είχαν ξεκινήσει ήδη τα πρωταθλήματα) ιδρύθηκε η Ε.Π.Σ. Φωκίδας, που από την επόμενη χρονιά ανέλαβε επίσημα την ευθύνη των διοργανώσεων της περιφερείας της. Το 1984 η Ε.Π.Σ. Φωκίδας αποσπάστηκε και από την περίοδο 1985-86 διοργανώνει τα δικά της πρωταθλήματα. Το 1990 αποσπάστηκε και η Ε.Π.Σ. Ευρυτανίας.

Πλέον, στη δικαιοδοσία της υπάγονται οι διοργανώσεις του τοπικού Κυπέλλου και των πρωταθλημάτων. Την αγωνιστική περίοδο 2010-11, μια αντιπροσωπευτική ομάδα της Ε.Π.Σ. Φθιώτιδας έλαβε μέρος στο Κύπελλο Περιφερειών της UEFA. 

Το 2010 η Μικτή ομάδα της ΕΠΣ Φθιώτιδας (παίκτες 20-40 ετών χωρίς να έχουν παίξει ποτέ επαγγελματικά) είχε παίξει τελικό του Κυπέλλου UEFA Region΄s Cup απέναντι ΕΠΣ Λάρισας (4-1) στο γήπεδο «Απόστολος Νικολαΐδης». Η Μικτή της Ε.Π.Σ. Φθιώτιδας του 2010 αποτελούνταν από τους εξής ποδοσφαιριστές: Κοράκης (τερματοφύλακας), Τζουάνας, Στυλιανός, Ζέρβας, Σαΐνης, Μπέσσας, Πλατανιάς, Ρουμπής, Κλωτσοτήρας, Βέλλιος, Λέντας, Χάνης, Αλεξίου, Καλύβας. Προκριθηκε στην στην ενδιάμεση φάση (Intermediate Round) του 7ου UEFA Region΄s Cup 2010-11 και συγκεκριμένα στον 1ο όμιλο (Μάλτα,  Γερμανία και Ισπανία).

## Πρωτάθλημα

Η δομή του πρωταθλήματος της Ε.Π.Σ. Φθιώτιδας είναι η εξής:

* Α΄ Κατηγορία
* Β΄ Κατηγορία

### Πρωταθλητές

Από την έναρξη της Α΄ Κατηγορίας Ε.Π.Σ. Φθιώτιδας την σεζόν 1951-52, 22 ομάδες έχουν κερδίσει τον τίτλο με την Παλλαμιακή και την Στυλίδα να έχουν τους περισσότερους τίτλους με 10, ενώ ο Φωκικός είναι η μόνη ομάδα εκτός Φθιώτιδας που έχει κατακτήσει το πρωτάθλημα. Το πρώτο πρωτάθλημα κατέκτησε ο Ολυμπιακός Λαμίας, επικρατώντας, στις 30 Μαρτίου του 1952, με σκορ 2-1 του Παμφθιωτικού. 

### Σύνολο τίτλων
right|150px|thumb|Δημοσίευμα της "Αθλητικής Ηχούς", της 3-1-1962

### Σκόρερ
#### Α' ΕΠΣΦ

## Κύπελλο

Στο θεσμό του κυπέλλου συμμετέχουν τα σωματεία της Ε.Π.Σ. Φθιώτιδας, τα οποία δεν αγωνίζονται σε επαγγελματικές κατηγορίες. 

Η διοργάνωση θεσπίστηκε την περίοδο 1971-72 με τη δημιουργία του Κυπέλλου Ελλάδας ερασιτεχνών. Έως και την περίοδο 1970-71 οι σύλλογοι μετείχαν στα προκριματικά του ενιαίου Κυπέλλου Ελλάδας.

Μέχρι την περίοδο 1984-85 συμμετείχαν και οι ομάδες της Φωκίδας, μέχρι την περίοδο 1989-90 οι ομάδες της Ευρυτανίας. Ο κυπελλούχος συμμετέχει στο Κυπέλλου Ελλάδας ερασιτεχνών.

### Κυπελλούχοι

### Τελικοί

### Σύνολο τίτλων και συμμετοχές στον τελικό ανά σύλλογο

Πηγή: ΕΠΣ Φθιώτιδας, Ελληνικό Ερασιτεχνικό Ποδόσφαιρο

### Κύπελλο Περιφέρειας
#### Κύπελλο Ανατολικής Στερεάς
Συμμετείχαν ομάδες Εύβοιας, Βοιωτίας, Φθιώτιδος και Φωκίδος. Αποτελούσε την προκριματική φάση του Κυπέλλου Ελλάδος. Ο τροπαιούχος μαζί με το Κύπελλο της Περιφέρειας έπαιρνε και το εισιτήριο για την επόμενη πανελλαδική φάση. 

##### Κύπελλο Φθιωτιδοφωκίδος
Συμμετείχαν ομάδες Φθιώτιδος και Φωκίδος. Αποτελούσε την προκριματική φάση του Κυπέλλου Ελλάδος. Ο τροπαιούχος μαζί με το Κύπελλο της Περιφέρειας έπαιρνε και το εισιτήριο για την επόμενη πανελλαδική φάση. 

## Σούπερ Καπ

Το Σούπερ Kαπ Φθιώτιδας είναι ποδοσφαιρικός αγώνας ανάμεσα στον πρωταθλητή και στον κυπελλούχο της προηγούμενης αγωνιστικής περιόδου. Δεν έχει διεξαχθεί ομως από το 2018 και μετά.

### Τελικοί

### Σύνολο τίτλων και συμμετοχές στον τελικό ανά σύλλογο

## Ρεκόρ και στατιστικά
### Ποδοσφαιριστές
* O Νίκος Λέντας έχει σημειώσει τα περισσότερα γκολ σε μια χρονιά (44) στην Α' Κατηγορία (2016-17).
* O Νίκος Λέντας έχει κατακτήσει 4 φορές το τίτλο του πρωτου σκορερ στην Α' Κατηγορία (2012, 2017, 2018, 2023).
* O Νίκος Λέντας είναι ο μοναδικος ποδοσφαιριστής που έχει σημειώσει χατ-τρικ σε τελικο Σούπερ Καπ το 2012 στον αγωνα Αχιλλέας Δομοκού - Άρης Αγ. Κων/νου (4-3).
* O Γιώργος Καθάργιος ποδοσφαιριστής της ΕΝΩΣΗ 2010 την σεζόν 2023-24 αναδείχθηκε 1ος Σκόρερ με 28 γκολ στην Β΄ Κατηγορία ΕΠΦΣ.

### Σύλλογοι
* H Παλλαμιακή είναι ο σύλλογος με τα περισσότερα πρωταθλήματα, 10 συνολικά. Ακολουθεί o Α.Ο. Στυλίδας με 8.
* Ο Φωκικός είναι ο μόνος σύλλογος εκτός Νομού Φθιώτιδας που έχει κατακτήσει το πρωτάθλημα, 4 συνολικά. Ο Φωκικός και το Βελούχι είναι οι μόνοι σύλλογοι εκτός Νομού Φθιώτιδας που έχουν κατακτήσει το κύπελλο, 3 και 1 αντίστοιχα.
* Τέσσερις (4) ομάδες έχουν συνεχόμενους τίτλους πρωταθλητή, οι εξής: Ολυμπιακός Λαμίας (1952, 1953, 1954), Παλλαμιακή (1959, 1960, 1961), Πανστυλιακός (1966, 1967) και Άρης Αγίου Κωνσταντίνου  (1968, 1969, 1970).
* Πέντε (5) ομάδες έχουν συνεχόμενους τίτλους Κυπέλλου , οι εξής: Φωκικός (1975, 1976, 1977), Παλλαμιακή (1986, 1987), Π.Α.Σ. Λαμία 1964 (1999, 2000), Ελατειακός (2005, 2006) και Ατρόμητος Σπερχειάδας (2009, 2010).
* O Π.Α.Σ. Λαμία 1964 είναι ο σύλλογος με τα περισσότερα Κύπελλα (9) και συμμετοχές στον τελικό (11).
* Οχτώ (8) ομάδες έχουν κάνει το νταμπλ (πρωτάθλημα και Κύπελλο), οι εξής: Άρης Αγίου Κωνσταντίνου (1972), Π.Α.Σ. Λαμία 1964 (1973), Φωκικός (1976), Α.Ο. Μαλεσίνα (1981), Παλλαμιακή (1983), Ολυμπιακός Ανθήλης (1995), Ατρόμητος Σπερχειάδας (2009) και Α.Π.Ο. Αταλάντη (2019).

## Μικτές Ομάδες
### Τίτλοι – Διακρίσεις
* Κύπελλο Περιφερειών ποδοσφαίρου ανδρών (1): 2010 
* Πανελλήνιο Πρωτάθλημα Μικτών Νέων (1): 2010 

## Το δυναμικό της Ε.Π.Σ. Φθιώτιδας

## Σημειώσεις


## Παραπομπές


## Πηγές
* Το ηλεκτρονικό αρχείο της εφημερίδας "Αθλητική Ηχώ"
* onsports.gr

## Εξωτερικοί σύνδεσμοι
* 
* 

*
Κατηγορία:Ενώσεις Ποδοσφαιρικών Σωματείων
Κατηγορία:Αθλητισμός στη Φθιώτιδα